Üksikasjaliselt on Kolovere lossil eeskätt ajalooline tähtsus. 1932. a. alates võib ka selle kohta tähendada Napoleoni kuulsa lause teisendiga, et sealt meie peale vaatavad seitse sajandit, ja seega on lossi kestvus eesti rahva ajaloolise mineviku tegelik tunnistaja. Selle kaudu kõneleb möödund aeg, et niikaua kui loss kuulus maakaitse vahendite sekka, ei jätnud Läänemaal ükski otsustava  tähendusega sündmus Kolo-veret riivamata, ja ka eraomandusena oli sel ikkagi teatud tõmbejõud.